Tajmaεt zik-nni, mačči kan i iɣimi neɣ i ustaεfu, tesεa azal d yiswi deg tmetti, tajmaεt d lakul, din i ilmmed umeẓyan ɣer umeqqran. Ama d ttrebga neɣ d amahil, ad naf ttmeslayen ɣef wamek xeddmen tafellaḥt: amek d melmi kerzen, melmi d wamek tteẓẓun. Xeddmen iqecwula, ttxiḍin tiberdiwin u nekkni nlemmed. Neɣ yal wa yesselmad i wayeḍ, akka i dyenna umɣar. Asmi meẓẓiyeɣ, iceyyeε-iyi baba ɣer tḥanut akken ad d-awiɣ skur d lqahwa, taḥanut-nni, tella ɣer rrif n tejmaεt, ihi, mi εeddeɣ s sdat n tejmeεt ur asen-nniɣ ara alxir fellawen.